Maaningan kirjaston lukupiiri
2023-05-16 14:00 - 15:00 (Europe/Helsinki) | Maaningan kirjasto, Keskusraitti 3, Maaninka, 71750, Suomi
Kevät 2023
ti 16.5. klo 14-15
Merja Mäki: Ennen lintuja
Tervetuloa!

Luupin alla -keskustelutilaisuus Puijonlaakson kirjastossa
2023-05-12 12:00 - 13:00 | Puijonlaakson kirjasto, Mailatie 2, Kuopio, 70200, Suomi
Kaikille avoin Luupin alla -keskustelutilaisuus ajankohtaisista aiheista Puijonlaakson lähikirjastossa perjantaina 12.5.2023 klo 12–13
Mitkä asiat Puijonlaaksossa puhuttavat? Muutamia niistä nostetaan kirjastolla luupin alle, avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa.
Keskustelua luotsaa Jukka Kervinen. Tarjolla on kahvia ja pientä purtavaa.
Tilaisuuden järjestävät Puijonlaakson lähikirjasto ja Kuopion kaupunginkirjaston Demokratiatyön askelkuvioita kirjastossa -hanke.

Lautapeliaiheinen kielikahvila – Board Game Language Café, Puijonlaakso
2023-05-11 17:30 - 18:30 | Puijonlaakson kirjasto, Mailatie 2, Kuopio, 70200, Suomi
KIELIKAHVILA
TO 11.5. klo 17.30–18.30
PUIJONLAAKSON KIRJASTO
Puijonlaakson kirjaston suomen kielen kielikahvilassa pelataan
lautapelejä, puhutaan suomea ja pidetään hauskaa!
Puijonlaakson kirjaston seuraavassa suomen kielen kielikahvilassa pelataan lautapelejä ja harjoitellaan samalla kieli poskessa puhumaan suomea. Kirjaston työntekijät esittelevät myös kirjaston valikoimaa ja palveluita.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä
Tutustu kirjaston palveluihin ja hanki maksuton kirjastokortti

Puijonlaakson kirjaston kielikahvila on kaikille avoin rento tapahtuma, jossa harjoitellaan puhumaan suomea mukavassa ilmapiirissä. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin. Puijonlaakson kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tarjolla on kahvia ja teetä. Tule mukaan ja ota mukaan rentoa asennetta ja hymyä – vaikka koko perheen voimin!
Aika ja paikka:
Torstaina 11.5.2023 klo 17.30 – 18.30, Puijonlaakson kirjasto, Mailatie 2, 70200 Kuopio.
Tapahtuma on maksuton, eikä siihen tarvitse ilmoittautua. Tervetuloa!
——————-
LANGUAGE CAFÉ
Thu 11 May 5.30PM–6.30PM
PUIJONLAAKSO LIBRARY
In the Finnish-Language Café of Puijonlaakso library we’re playing board games, speaking Finnish and having fun! Library staff will also introduce services and collections of the library.

Meet new people
Chat and exchange thoughts
Learn to speak Finnish in a casual group, playing fun board games
Get to know library services and get a library card for free

Puijonlaakso Library Language Café is an open, relaxed event where you can practice speaking Finnish in a comfortable atmosphere. When you strike up a conversation, it’s easy to get to know new people and cultures.  Of course, you can also participate just by listening! Staff members will also take part in the games and conversations and collect ideas for future gatherings.
Coffee and tea available! So come along, bring a relaxed attitude and a smile! You can take your whole family with you if you like!
Time and place:
Thursday, 11 May 2023, 5.30pm–6.30 pm, Puijonlaakso Library, Mailatie 2, 70200 Kuopio
The event is free of charge. No registration needed. Welcome!

Luupin alla -keskustelutilaisuus Maaningan kirjastossa, aiheena Pitäjäraati
2023-05-11 17:00 - 18:00 | Maaningan kirjasto, Keskusraitti 3, Maaninka, 71750, Suomi
Kaikille avoin Luupin alla -keskustelutilaisuus ajankohtaisista aiheista Maaningan kirjastossa torstaina 11.5.2023 klo 17. Keskustelunaiheena Pitäjäraati.
Tervetuloa mukaan avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa.
Keskustelua luotsaa Lena Markio. Tarjolla on kahvia ja pientä purtavaa.
Tervetuloa!
Tilaisuuden järjestävät Maaningan lähikirjasto ja Kuopion kaupunginkirjaston Demokratiatyön askelkuvioita kirjastossa -hanke.

Luupin alla -keskustelutilaisuus Kaavin kirjastossa
2023-05-11 14:00 - 15:00 | Kaavin kirjasto, Kaavintie 24 B, Kaavi, 73600, Suomi
Kaikille avoin Luupin alla -keskustelutilaisuus ajankohtaisista aiheista Kaavin kirjastossa torstaina 11.5.2023 klo 14.
Mitkä asiat Kaavilla puhuttavat? Muutamia niistä nostetaan kirjastolla luupin alle, avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa.
Keskustelua luotsaa Seppo Kononen. Tarjolla on kahvia ja pientä purtavaa.
Tervetuloa!
Tilaisuuden järjestävät Kaavin lähikirjasto ja Kuopion kaupunginkirjaston Demokratiatyön askelkuvioita kirjastossa -hanke.

Istutusilta & ideoita puutarhan tuunaukseen
2023-05-10 17:00 - 19:00 | Jynkän kirjasto, Maitotie 2, Kuopio, 70780, Suomi
Kaikille avoin istutustapahtuma Jynkän kirjastolla keskiviikkona 10.5. klo 17–19.
Puutarhaharrastajille opastusta ja neuvontaa!
Istutetaan yhdessä kukkien, salaattien ja yrttien siemeniä kasvualustaan. Jutellaan myös yrttien parvekekasvatuksesta.
Oman istutuksen voi viedä kotiin.
Tuo lempiruukkusi mukaan!
Yhteistyössä Kuopion avoin asukastoiminta ja Jynkän kirjasto

Sinun orkesterisi kylässä: Pyörön kirjasto
2023-05-09 17:00 - 17:30 | Pyörön kirjasto, Jalkasenkatu 3, Kuopio, 70820, Suomi
Kuopion kaupunginorkesterin jousikokoonpano jalkautuu huhti-toukokuussa Sinun orkesterisi kylässä -kiertueelle Kuopion lähikirjastoihin. Kauniista jousimusiikista pääsee nauttimaan maksutta Puijonlaakson, Neulamäen, Jynkän ja Pyörön lähikirjastossa. Kaupunginorkesterin jousikokoonpanossa soittavat Adrian Ibanez-Resjan, Eeva Vesimäki, Anfisa Troitskaia ja Andrey Efimovsky.
Puijonlaakson ja Neulamäen kirjastoissa esiintyy duo Anfisa Troitskaia / alttoviulu ja Andrey Efimovsky / sello ohjelmistossaan Bachin, Mozartin ja Beethovenin kaunista jousimusiikkia. Jynkän ja Pyörön kirjastoissa taas tunnelmoi jousikvartetti Adrian Ibanez-Resjan / viulu, Eeva Vesimäki / viulu, Anfisa Troitskaia / alttoviulu ja Andrey Efimovsky / sello. He soittavat mm. Sibeliuksen ja Elgarin tunnettuja säveliä sekä Gardelin ja Piazzollan tangoja.
Kuopion kaupunginorkesterin jousiyhtyeen minikonsertit lähikirjastoissa:
ke 19.4. klo 17 Puijonlaakson lähikirjasto
ti 25.4. klo 17 Neulamäen lähikirjasto
ke 3.5. klo 17 Jynkän lähikirjasto
ti 9.5. klo 17 Pyörön lähikirjasto
Minikonserttien kesto on n. 20–30 minuuttia. Vapaa pääsy.
Tervetuloa!
Lähikirjastokonsertit ovat osa orkesterin yleisötyötä, jonka myötä pyritään tuomaan musiikkia osaksi kuntalaisten arkea myös konserttisalin ulkopuolella.

Asiantuntijan aamukahvit
2023-05-09 10:00 - 11:00 | Pääkirjasto, Maaherrankatu 12, Kuopio, 70100, Suomi
Tervetuloa Kuopion pääkirjastolle kuuntelemaan ja kyselemään virtsankarkailusta ja sen hoidosta ti 9.5. klo 10. Esillä myös tietokirjallisuutta ikääntyvän mielen ja kehon hyvinvointiin.
Kahvitarjoilu!

Äitienpäiväkortteja 1930-luvulta 1950-luvulle
2023-05-08 08:00 - 2023-05-19 15:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjastossa pääsee ihastelemaan näyttelyä äitienpäiväkorteista 1930-luvulta 1950-luvulle. Näyttely on esillä 8.5.-19.5.
Tervetuloa!

Energianeuvontaa Puijonlaakson kirjastossa
2023-05-05 12:00 - 16:00 | Puijonlaakson kirjasto, Mailatie 2, Kuopio, 70200, Suomi
Puijonlaakson kirjastossa perjantaina 5.5. Energiansäästöä kotitalouksissa -esitys klo 12–13.
Kiinteistöjen energiansäästötoimet ovat monella mielessä ja moni miettiikin, mitä toimia voisi tehdä juuri omassa kodissa. Energiansäästöä kotitalouksissa -esityksessä käydään läpi erilaisia energiansäästötoimenpiteitä, joista osa vaatii investointeja ja osa ei. Esityksessä käydään läpi myös energiaremontteihin saatavilla olevia tukia.
Esityksen jälkeen klo 13–16 on kirjastolla tavattavissa energianeuvoja Mika Kemppainen. Tule keskustelemaan energia-asioista asiantuntijan kanssa!
Kuopion kaupunki tarjoaa puolueetonta ja maksutonta energianeuvontaa asukkaille, kunnille sekä pk-yrityksille koko Pohjois-Savon alueella. Kuluttajille ja taloyhtiöille annetaan neuvontaa mm. lämmitykseen, uusiutuvaan energiaan, laitteisiin, kuluttamiseen ja liikkumiseen liittyen.
Tervetuloa!

Luupin alla -keskustelutilaisuus Neulamäen kirjastossa
2023-05-05 10:00 - 11:00 | Neulamäen kirjasto, Juontotie 6, Kuopio, 70150, Suomi
Kaikille avoin Luupin alla -keskustelutilaisuus ajankohtaisista aiheista Neulamäen kirjastossa perjantaina 5.5.2023 klo 10–11.
Mitkä asiat Neulamäessä puhuttavat? Muutamia niistä nostetaan kirjastolla luupin alle, avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa.
Keskustelua luotsaa Jukka Kervinen. Tarjolla on kahvia ja pientä purtavaa.
Tervetuloa!
Tilaisuuden järjestävät Neulamäen lähikirjasto ja Kuopion kaupunginkirjaston Demokratiatyön askelkuvioita kirjastossa -hanke.

Sinun orkesterisi kylässä: Jynkän kirjasto
2023-05-03 17:00 - 17:30 | Jynkän kirjasto, Maitotie 2, Kuopio, 70780, Suomi

Kantin kestävä keskiviikko: Pukupaja ja Aappolan pojat
2023-05-03 16:30 - 19:00 | Kuopion museon monitoimi- ja työpajatila, Museokatu 1, Kuopio, 70100, Suomi
Toukokuun Kantin kestävässä keskiviikossa 3.5. klo 16.30-19.00 on vuorossa pukupaja ja musiikkiterapeuttinen tuokio. Tapahtumapaikkana Kuopion museon monitoimitila.
Tervetuloa korjauspajaan, jossa harjoitellaan tällä kertaa korjaamaan rikkinäisiä puvuntakkeja ja -housuja ompelukoneella tai käsin. Teemasta huolimatta tilaisuudessa ei ole pukupakko, vaan myös muunlaisissa vaatteissa saa ilmestyä paikalle ja aivan kaikkea voi tulla korjaamaan. Jaamme ohjeita ja neuvomme jokaiselle taitojen mukaisen korjaustyylin. Korjaaminen kannattaa aina!
Pajaan voi tulla ilman ennakkoilmoittautumista oman aikataulun mukaan korjattavan vaatteen kanssa ja ryhtyä toimeen, kun korjauspajassa on tilaa. Paikan päältä löytyy kangaspaloja ja lankoja paikkaamiseen, mutta tuo myös omia materiaaleja ja vaihtovetoketju tarvittaessa.
Ompeluseurat-esityssarjassa vuorossa on tällä kertaa AAPPOLAN POJAT kello 17.00. Aappolan poikien noin 20 minuutin mittainen esitys on musiikkiterapeuttinen tuokio, joka antaa todisteet musiikin ihmeellisestä voimasta ja kääntää suupielet ylöspäin, ”jos nyt ei koko loppuelämäksi, niin ainakin loppuillaksi”. https://www.mikajuusela.com/esitykset/aappolan-pojat
Tule korjaamaan pukukoodia ja arkea kestävämmäksi yhdessä taiteen äärellä kirjaston kirjavinkkien tahdittamana!

Kantin kestävä keskiviikko järjestetään joka kuun ensimmäinen keskiviikko klo 16.30 alkaen Kantissa Kuopion museon monitoimi- ja työpajatilassa. Luennot ja tekeminen vuorottelevat! Joka toinen kerta on Kestävä perintö -luento, jonka päätteeksi aiheesta keskustellaan vielä yhdessä. Joka toinen kerta OMPELUSEURAT, jolloin jokaisella on mahdollisuus tulla korjaamaan omia rikkinäisiä vaatteitaan. Jokaiselle kerralle on oma teema – paikalla ohjaajia neuvomassa ja kannustamassa. Lisäksi työskentelyn lomassa päästään nauttimaan ekologisuutta ja luontosuhdetta käsittelevästä elävästä taiteesta.
Kuopion kaupunginkirjaston asiantuntijat ovat koostaneet myös jokaiselle kerralle vinkkilistan, jonka avulla kirjastosta voi lainata lisää aihetta käsittelevää kirjallisuutta. Tapahtumiin on vapaa pääsy.

Kansalaisopiston kuvataidepiirin maalauksia
2023-05-03 10:00 - 2023-05-31 16:00 | Riistaveden kirjasto, Koulutie 12 B, Riistavesi, 71160
Riistaveden kirjastossa on toukokuun ajan esillä kansalaisopiston kuvataidepiirin maalauksia.
Tervetuloa ihastelemaan näyttelyä!

Kansalaisopiston piirustus- ja maalausryhmän teoksia vuodelta 2022-2023
2023-05-03 - 2023-05-31 | Tuusniemen kirjasto, Keskitie 34-38, Tuusniemi, 71201, Suomi
Tuusniemen kirjastolla on esillä toukokuun ajan kansalaisopiston piirustus- ja maalausryhmän teoksia vuodelta 2022-2023.
Tervetuloa tutustumaan näyttelyyn!

Pohjois-Savon Opiston vuosinäyttely
2023-05-02 00:00 - 2023-05-14 00:00 | Pääkirjasto, Maaherrankatu 12, Kuopio, 70100, Suomi

Vapputanssit
2023-04-29 13:00 - 15:30, 2023-04-29 10:00 - 12:30, 2023-04-26 14:00 - 18:30 | Pääkirjasto, Maaherrankatu 12, Kuopio, 70100, Suomi
Joraa kuin jänis, karkeloi kuin karhu tai tanssi aivan omalla tyylilläsi! Tule laittamaan jalalla koreasti Just Dance!–pelihetkissä. Tanssikuviosi voit esitellä pääkirjaston lasten- ja nuortenosaston koulutustilassa ke 26.4 klo 14-18.30 sekä la 29.4 klo 10-12.30 ja klo 13-15.30.

Sointuvat: Keväässä syksyn siemen
2023-04-27 17:30 - 18:00 | Pääkirjasto, Maaherrankatu 12, Kuopio, 70100, Suomi
Sointuvat-runomusiikkiesitys Keväässä syksyn siemen pääkirjaston ylälavalla torstaina 27.4. klo 17.30.
Runoista vastaavat Leena Raveikko ja Seija Hämäläinen.
Musiikkina suomalaisia sovituksia: Marja-Leena Paatso (huilu), Paula Salosaari (sello), Maija Väänänen (piano).
Tervetuloa!

Energiansäästöä kotitalouksissa -esitys ja energianeuvontaa Jynkän kirjastossa
2023-04-27 14:00 - 18:00 | Jynkän kirjasto, Maitotie 2, Kuopio, 70780, Suomi
Jynkän kirjastossa on torstaina 27.4. tarjolla maksutonta ja puolueetonta energianeuvontaa klo 14-17. Neuvonnan jälkeen on Energiansäästöä kotitalouksissa -esitys klo 17-18.
Kiinteistöjen energiansäästötoimet ovat monella mielessä ja moni miettiikin, mitä toimia voisi tehdä juuri omassa kodissa. Energiansäästöä kotitalouksissa -esityksessä käydään läpi erilaisia energiansäästötoimenpiteitä, joista osa vaatii investointeja ja osa ei. Esityksessä käydään läpi myös energiaremontteihin saatavilla olevia tukia.
Energianeuvoja Mika Kemppainen on kirjastolla paikalla ennen esitystä klo 14-17, jolloin voit tulla vapaasti keskustelemaan aiheesta asiantuntijan kanssa.
Kuopion kaupunki tarjoaa puolueetonta ja maksutonta energianeuvontaa asukkaille, kunnille sekä pk-yrityksille koko Pohjois-Savon alueella. Kuluttajille ja taloyhtiöille annetaan neuvontaa mm. lämmitykseen, uusiutuvaan energiaan, laitteisiin, kuluttamiseen ja liikkumiseen liittyen.
Tervetuloa!

Punnitun tiedon ilta: Venäjä-asiantuntija Arvo Tuominen puhuu Venäjästä, Putinista ja Ukrainasta
2023-04-26 17:00 - 18:00 | Pääkirjasto, Maaherrankatu 12, Kuopio, 70100, Suomi
Palkittu dokumentaristi, tietokirjailija ja Venäjän-tuntija Arvo Tuominen vierailee pääkirjastolla ja kertoo vastauksia juuri nyt askarruttaviin kysymyksiin, kuten miksi Venäjä hyökkäsi ja miten sota mahdollisesti päättyy. Voit seurata myös tilaisuuden live-striimiä kirjaston Facebook-kanavalla.
Tuominen on ensimmäinen puhuja Punnitun tiedon ilta -tapahtumakonseptissa, johon kutsutaan eri alojen asiantuntijoita kertomaan kansantajuisesti ajankohtaisista aiheista.
Tervetuloa seuraamaan tilaisuutta pääkirjaston kokoussaliin tai verkkoon!

Esikoululaiset pehmoilee
2023-04-24 09:00 - 2023-05-05 15:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjastossa näytteillä esikoululaisten valmistamia pehmoystäviä 24.4.–5.5.23.
Tervetuloa ihastelemaan!

Kirjailija Jouni Tossavainen Jynkän kirjastossa
2023-04-19 17:00 - 18:00 | Jynkän kirjasto, Maitotie 2, Kuopio, 70780, Suomi
Kirjailija Jouni Tossavainen vierailee Jynkän kirjastossa 19.4.2023 klo 17.00 alkaen.
Tervetuloa kuulolle!

Sinun orkesterisi kylässä: Puijonlaakson kirjasto
2023-04-19 17:00 - 17:30 | Puijonlaakson kirjasto, Mailatie 2, Kuopio, 70200, Suomi
Kuopion kaupunginorkesterin jousikokoonpano jalkautuu huhti-toukokuussa Sinun orkesterisi kylässä -kiertueelle Kuopion lähikirjastoihin. Kauniista jousimusiikista pääsee nauttimaan maksutta Puijonlaakson, Neulamäen, Jynkän ja Pyörön lähikirjastossa. Kaupunginorkesterin jousikokoonpanossa soittavat Adrian Ibanez-Resjan, Eeva Vesimäki, Anfisa Troitskaia ja Andrey Efimovsky.
Puijonlaakson ja Neulamäen kirjastoissa esiintyy duo Anfisa Troitskaia / alttoviulu ja Andrey Efimovsky / sello ohjelmistossaan Bachin, Mozartin ja Beethovenin kaunista jousimusiikkia. Jynkän ja Pyörön kirjastoissa taas tunnelmoi jousikvartetti Adrian Ibanez-Resjan / viulu, Eeva Vesimäki / viulu, Anfisa Troitskaia / alttoviulu ja Andrey Efimovsky / sello. He soittavat mm. Sibeliuksen ja Elgarin tunnettuja säveliä sekä Gardelin ja Piazzollan tangoja.
Kuopion kaupunginorkesterin jousiyhtyeen minikonsertit lähikirjastoissa:
ke 19.4. klo 17 Puijonlaakson lähikirjasto
ti 25.4. klo 17 Neulamäen lähikirjasto
ke 3.5. klo 17 Jynkän lähikirjasto
ti 9.5. klo 17 Pyörön lähikirjasto
Minikonserttien kesto on n. 20–30 minuuttia. Vapaa pääsy.
Tervetuloa!
Kuopion kaupunginorkesterille on tärkeää olla osallisena kuntalaisten hyvinvoinnin ja saavutettavuuden edistämisessä. Lähikirjastokonsertit ovat osa orkesterin yleisötyötä, jonka myötä pyritään tuomaan musiikkia osaksi kuntalaisten arkea myös konserttisalin ulkopuolella.

Kirjastokeikalla : Lauluyhtye Pikantti
2023-04-18 18:00 - 18:30 | Pääkirjasto, Maaherrankatu 12, Kuopio, 70100, Suomi
Kevättä ja sadetta – Lauluyhtye Pikantti kirjastokeikalla

Tule nauttimaan tiistai-illan konsertista pääkirjaston ylälavan ääreen!
Lavalla nähdään Lauluyhtye Pikantti uuden ohjelmiston sävelissä. Luvassa on lauluja sateesta ja keväästä 4-5-äänisesti. Miltä kuulostaa svengaava sovitus Suvivirrestä? Entä a cappella -sovitus Singing in the Rainistä?
Tule kuuntelemaan ja nauttimaan kevään tulosta! Tämän konsertin jälkeen meillä kaikilla on pilkahdus kevättä rinnassa.
Yhteistyössä Kuopion kaupunginkirjasto & Kuopion kansalaisopisto
PS. Pikantti etsii jälleen syksyllä uusia laulajia riveihinsä. Nyt on hyvä aika tulla kuulostelemaan, olisiko tässä tuleva kuoroperheesi!

Kuopion kansalaisopiston lasten käsityöpiirin töitä
2023-04-18 09:00 - 2023-05-02 15:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjastossa esillä kansalaisopiston lasten (7–12 v.) käsityöpiirin näyttely 18.–25.4.
Näyttelyyn voi käydä vapaasti tutustumassa Vehmersalmen kirjaston aukioloaikoina.
Tervetuloa!

LUODEN V
2023-04-17 10:00 - 2023-04-23 16:00 | Pääkirjasto, Maaherrankatu 12, Kuopio, 70100, Suomi
LUODEN V -näyttelyssä esillä Kulttuuripaja Luoteen toimintaan osallistujien luovia töitä.

kaavin kirjaston lukudiplominäyttely
2023-04-17 08:00 - 2023-04-30 17:00 | Kaavin kirjasto, Kaavintie 24 B, Kaavi, 73600, Suomi
Kaavin kirjastossa on esillä Kaavin koulun 6. luokan Lentoon!-lukudiplomin kirjoitelmia ja kuvia.
Tervetuloa tutustumaan!
